text: [{"text_idx": "#000003", "text": "Namtichi nama du\u2019e ni kaasa jechuun qabriin akka qotamee banamu godhe hidhame"}, {"text_idx": "#000004", "text": "Godina Wallaggaa Bahaa aanaa Limmuu magaalaa Galiilaatti namni Geetaayaawuqaal Ayyalaa jedhamu, nama Balaay Biiftuu jedhamu kan Wixata dabre du\u2019e eega awwaalame guyyaa afur booda du\u2019a irraa ni kaasa jechuun maatii nama du\u2019ee bira dhaquun qabrii bansiise. Namtichi ani \u201cNabiyyi\u201d ufiin jedhu kun maqaa namticha du\u2019ee waamaa akka ka\u2019u gaafataa kan ture tahuu gabaasni BBC ni mul\u2019isa."}, {"text_idx": "#000005", "text": "Namtichi Geetaayawuqaal jedhamu kun uffata mataa reeffaatti maramee ture irra fuudhuun itti gadi jedhee \u201cBaalay ka\u2019I, Balaay ka\u2019I\u201djechuun itti iyyaa ture. Dhuma irrattis jijjiirama tokkollee dhabnaan hin danda\u2019amne jechuun qabrii keessa kan bahe tahuus gabaasni kun ni mul\u2019isa."}]